Predkladacia správa

	Problematika detí je považovaná za jednu z najvyšších priorít OSN zameranú na ochranu budúcich generácií v súlade s chartou OSN.  V tomto kontexte Valné zhromaždenie OSN (VZ OSN) rezolúciou č. 51/186 z 26. 2. 1997 rozhodlo o zvolaní osobitného zasadnutia VZ OSN o deťoch v roku 2001. Vzhľadom na teroristické útoky na USA plénum 56. VZ OSN rozhodlo o odklade a následne (rezolúciou č. 56/222 z 24. 12. 2001) o zvolaní 27. osobitného zasadnutia VZ OSN o deťoch v novom termíne.

	27. osobitné zasadnutie VZ OSN o deťoch sa uskutočnilo v dňoch 8. - 10. mája 2002 v sídle OSN v New Yorku za účasti vedúcich predstaviteľov vlád a hláv účastníckych štátov, mimovládnych organizácií a samotných detí zo 133 krajín sveta. Delegáciu Slovenskej republiky na tomto osobitnom zasadnutí VZ OSN o deťoch viedol minister práce, sociálnych vecí a rodiny SR Peter Magvaši.

	Záverečný dokument 27. osobitného zasadnutia VZ OSN – „Svet vhodný pre deti“ tvorí súčasť predkladaného materiálu.

	Materiál bol schválený na rokovaní porady vedenia Ministerstva práce, sociálnych vecí a rodiny SR.